Foto: Rossiya Federatsiyasi Mudofaa vazirligi Yaponiya janubiy Kuril orollarida qiruvchi samolyotlar joylashtirilgani tufayli Rossiya tomoniga protest bildirdi. Bu haqda RIA «Novosti» xabar qilmoqda. Ta’kidlanishicha, o‘tgan haftada Yasniy aeroportida Rossiyaning Su-35S ko‘p nishonli qiruvchi samolyotlari ekipaji tajriba-jangovar navbatchilikka kirishgan. Yaponiya vazirlar mahkamasi bosh kotibi Yosixide Suganing so‘zlariga ko‘ra, Yaponiya tomoni da’vogarlik qilayotgan Iturup orolida qiruvchilarning joylashtirilishiga qarshi protest Rossiya Tashqi ishlar vazirligiga 3 avgust kuni yuborilgan. Eslatib o‘tamiz, avvalroq Yaponiya telefonlar tufayli Rossiyaga protest bildirgandi.